  Руслан Нуриахметов Майя Бывальцева 2022-тӥ арын, Удмуртиын Дышетонлэн араз, улосвылн ньыль школа пуктыны чакламын. Оглом 5 сюрс пала пиналъёс выль дышетсконниосы мынозы. Со сярысь элькун тӧролэн но кивалтэтлэн пресс-службазы ивортӥз. 825 интылы чаклам школаос Ижкарын (Столичной микрорайонын), Воткаын но Дэри ёросысь Пыӵанка гуртын кылдозы. Дэри ёросысь Ягул черкогуртын 500 интылы дышетон юрт пуктозы. Со сяна, нылпи садъёсын 1 сюрс 685 интыос кылдытозы. «Образование» йӧскалык ӵектосъя гурт кшолаосын 38 «Точка роста» центръёс, Сарапулын но Глазкарын – IT-кубъёс усьтозы.   «Большой ремонт» ӵектосъя 2022-2023 аръёсы 22 дышетсконниосты рос-прос тупатъяны чакламын. Алнашын, Уваын но Нылгаын ужъёс борды кутскизы ни. « Мерлыко объектъёсты дыраз вуттон ласянь шугъяськонъёс кыдыло ке но, угось лэсьтӥськон материалъёс но дунояло, школаос но нылпи садъёс уже кутэмын луозы » Татьяна Ишматова, Удмуртилэн Кун Кенешысьтыз тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез Ватсалом, Росси азьмуртлэн косэмезъя 2025-тӥ арлы кунын ӧжытсэ 1 сюрс 300 школаос пуктэмын, нош 2022-тӥ ар пумозь ӧжытсэ 1 сюрс 653 школаосты тупатъямын луыны кулэ. Тодэ вайытом, «Культура малой родины» ӵектосъя 2022-тӥ арын Удмуртиын 27 лулучеберет юртъёсты тупатъялозы но тӥрлыксэс выльдозы. Тегъёс: лэсьтӥськон школаос Дышетонлэнарез ТатьянаИшматова Ижкар Вотка автозавод Удмуртия  